Πρόταση ΚΑΝΟΝΙΣΜΟY ΤΟΥ ΣΥΜΒΟΥΛΙΟΥ που τροποποιεί τον κανονισμό (ΕΚ) αριθ. 2596/97 επεκτείνοντας την περίοδο η οποία προβλέπεται στο άρθρο 149 παράγραφος 1 της Πράξης Προσχώρησης της Αυστρίας, της Φινλανδίας και της Σουηδίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Προκειμένου να ληφθούν υπόψη οι δυσκολίες από την εφαρμογή των κοινοτικών κανόνων για το γάλα κατανάλωσης, η Φινλανδία και η Σουηδία επωφελούνται από την προσχώρησή τους και μετά, παρέκκλισης σχετικά με τις απαιτήσεις όσον αφορά το περιεχόμενο σε λίπος του γάλακτος αυτού.

Κατ' αρχάς η παρέκκλιση αυτή στηρίχθηκε στην Πράξη Προσχώρησης και στην παραδοχή πως το Συμβούλιο θα επανεξέταζε τις κατηγορίες του γάλακτος κατανάλωσης ανάλογα με την περιεκτικότητα σε λίπος. Ωστόσο, η διαδικασία επανεξέτασης των κατηγοριών με βάση το περιεχόμενο σε λίπος καθώς και η ενοποίηση των σχετικών κανόνων είχε ως αποτέλεσμα την θέσπιση του κανονισμού (ΕΚ) αριθ. 2597/97, που δεν επέτρεψε την ενσωμάτωση όλου του γάλακτος κατανάλωσης που διατίθεται προς εμπορία στην Φινλανδία και τη Σουηδία. Κατά συνέπεια η αρχική περίοδος παρέκκλισης επεκτάθηκε δύο φορές. Τον Δεκέμβριο του 2001, η Φινλανδία και η Σουηδία υπέβαλλαν εκθέσεις σχετικά με την πρόοδο εφαρμογής των κανόνων αυτών που έδειχναν πως η προσαρμογή προκαλούσε μόνιμα προβλήματα.

Λόγω της διατήρησης των δυσκολιών που κατέστησαν αναγκαία την παρέκκλιση, η επισυναπτόμενη πρόταση κανονισμού εξασφαλίζει πενταετή παρέκκλιση με βάση το γεγονός ότι η νέα περίοδος θα εκπνεύσει την ίδια στιγμή με τις παρόμοιες μεταβατικές διευθετήσεις που χορηγήθηκαν σε νέα κράτη μέλη, και ότι δύο έτη πριν την λήξη όλων των υφιστάμενων παρεκκλίσεων η Επιτροπή θα συντάξει έκθεση σχετικά με την εμπορία γάλακτος κατανάλωσης που θα συνοδεύονται ενδεχομένως από προτάσεις εναρμόνισης των κανόνων που καλύπτει ο κανονισμός (ΕΚ) αριθ. 2597/97.

2003/0144 (CNS)

Πρόταση ΚΑΝΟΝΙΣΜΟY ΤΟΥ ΣΥΜΒΟΥΛΙΟΥ που τροποποιεί τον κανονισμό (ΕΚ) αριθ. 2596/97 επεκτείνοντας την περίοδο η οποία προβλέπεται στο άρθρο 149 παράγραφος 1 της Πράξης Προσχώρησης της Αυστρίας, της Φινλανδίας και της Σουηδίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη,

την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 149 παράγραφος 2,

την πρόταση της Επιτροπής [1],

[1] ΕΕ C ... της ..., σ. ...

τη γνώμη του Ευρωπαϊκού Κοινοβουλίου [2],

[2] ΕΕ C ... της ..., σ. ...

τη γνώμη της Ευρωπαϊκής Οικονομικής και Κοινωνικής Επιτροπής [3],

[3] ΕΕ C ... της ..., σ. ...

Εκτιμώντας τα ακόλουθα:

(1) Το δεύτερο εδάφιο του άρθρου 1 του κανονισμού (ΕΚ) αριθ. 2596/97 του Συμβουλίου [4] παρατείνει μέχρι τις 31 Δεκεμβρίου 2003 την περίοδο κατά την οποία είναι δυνατό να θεσπισθούν μεταβατικά μέτρα όσον αφορά τις απαιτήσεις για το περιεχόμενο λίπος σε γάλα που διατίθεται προς εμπορία υπό τους όρους που καθορίζονται στην πράξη προσχώρησης της Αυστρίας, της Φινλανδίας και της Σουηδίας. Στον τομέα του γάλακτος και των γαλακτοκομικών προϊόντων οι απαιτήσεις σχετικά με το περιεχόμενο λίπος στο γάλα που προορίζεται για ανθρώπινη κατανάλωση συνεχίζουν να προκαλούν δυσκολίες στην Φινλανδία και τη Σουηδία.

[4] EE L 351 της 23.12.1997, σ. 12. Κανονισμός όπως τροποποιήθηκε τελευταία από τον κανονισμό (ΕΚ) αριθ. 2703/1999 (ΕΕ L 327 της 24.12.1994, σ. 11).

(2) Είναι κατά συνέπεια αναγκαία η χρήση της δυνατότητας που παρέχεται από το άρθρο 149 παράγραφος 2 της πράξης προσχώρησης του 1994, προκειμένου να παραταθεί η σχετική περίοδος. Φαίνεται σκόπιμο να παραταθεί η περίοδος μέχρι τις 30 Απριλίου 2009,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 του κανονισμού (ΕΚ) αριθ. 2596/97, το δεύτερο εδάφιο αντικαθίσταται από το ακόλουθο κείμενο:

«Ωστόσο, όσον αφορά τις απαιτήσεις σχετικά με το περιεχόμενο σε λίπος του γάλακτος που προορίζεται για ανθρώπινη κατανάλωση το οποίο παράγεται στην Φινλανδία και την Σουηδία η περίοδος παρατείνεται με τον παρόντα μέχρι τις 30 Απριλίου 2009.»

Άρθρο 2

Ο παρών κανονισμός αρχίζει να ισχύει την 1η Ιανουαρίου 2004.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>